На основу члана 35. Закона о планирању и изградњи ("Сл. Гласник РС", бр.72/09, 81/09, 64/10, 24/11, 121/12, 42/12 - Одлука УС, 50/13 - Одлука УС, 54/13 - Решење УС и 98/13 -Одлука УС, 132/14 и 145/14, 83/18), члана 32. Закона о лoкaлној самоуправи („Сл. Гласник РС", бр.129/07) и члана 19 Статута Града Крушевца („Сл.лист Град Крушевац“, бр.8/08), Скупштина Града Крушевца на седници одржаној дана 22.03.2019. године доноси:

ИЗМЕНЕ ПЛАНА

ГЕНЕРАЛНЕ РЕГУЛАЦИЈЕ

„ЈУГ“

у делу урбанистичке целине 4.6, подцелина 4.6.6 у Крушевцу

САДРЖАЈ

ДЕО I – ОПШТИ ДЕО

[1. ОПШТИ ДЕО 1](#_Toc531600100)

[1.1. Увод 1](#_Toc531600101)

[1.2. Правни и плански основ за израду Измене плана 1](#_Toc531600102)

[2. ПРЕДМЕТ ИЗМЕНЕ ПЛАНА 3](#_Toc531600103)

[3. ИЗМЕНЕ У ТЕКСТУАЛНОМ ДЕЛУ ПЛАНА 4](#_Toc531600104)

[4. СМЕРНИЦЕ ЗА СПРОВОЂЕЊЕ ПЛАНА 7](#_Toc531600105)

[4.7. Ступање на снагу плана 7](#_Toc531600106)

# 1. ОПШТИ ДЕО

## 1.1. Увод

Обзиром да је План генералне регулације „Југ“ ("Сл. лист Града Крушевца", бр. 12/17) рађен по важећим прописима, методолошки приступ у изради Измене плана генералне регулације „Југ“ у делу урбанистичке целине 4.6, подцелина 4.6.6 у Крушевцу (у даљем тексту: Измене плана) заснива се на задржавању основног Плана генералне регулације у потпуности - у делу садржаја, назива и ознака поглавља и графичких прилога.

Измена обухвата само назначене делове текста који се мењају и графичке прилоге, при чему се наводе само поглавља у којима се врше промене.

У графичком прилогу приказани су само планови који су измењени:

* Планирана претежна намена површина
* Површине јавне намене

За поглавља која нису наведена у овом Плану у потпуности важи текст из основног планског документа - План генералне регулације „Југ“ у Крушевцу ("Сл. лист Града Крушевца", бр. 12/17).

## 1.2. Правни и плански основ за израду Измене плана

**Правни основ** за израду Измене плана генералне регулације:

Закон о планирању и изградњи („Службени гласник РС“, бр. 72/09, 81/09, 64/10, 24/11, 121/12, 42/13 - Одлука УС, 50/13 - Одлука УС, 54/13 - Решење УС и 98/13 - Одлука УС, 132/14, 145/14 и 83/2018);

Правилник о садржини, начину и поступку израде планских докумената („Службени гласник РС“, бр.31/10, 69/10 и 16/11);

Одлука о изради Измене плана генералне регулације „Југ“ у делу урбанистичке целине 4.6, подцелина 4.6.6 у Крушевцу („Службени лист града Крушевца“, бр. 11/18).

Одлука о неприступању изради Стратешке процене утицаја Измене плана генералне регулације „Југ“ у делу урбанистичке целине 4.6, подцелина 4.6.6 у Крушевцу на животну средину бр. 350-468/2018 („Службени лист града Крушевца“, бр. 11/18).

**Плански основ** за израду Плана генералне регулације:

Генерални урбанистички план Крушевац 2025 („Сл. лист града Крушевца“, бр. 3/15“)

# 2. ПРЕДМЕТ ИЗМЕНЕ ПЛАНА

Предмет Измене плана је урбанистичка потцелина која је у оквиру Плана генералне регулације „Југ“, као основном планском документу, означена као урбанистичка потцелина 4.6.6., у оквиру урбанистичке целине 4.6.

Изменама су обухваћена следећа поглавља:

2.1. Концепција уређења простора

2.2. Подела на карактеристичне зоне и целине

2.5. Биланси површина

2.7. Услови за уређење зелених површина

3. Правила грађења

# 3. ИЗМЕНЕ У ТЕКСТУАЛНОМ ДЕЛУ ПЛАНА

У текстуалном делу Плана генералне регулације „Југ“ у Крушевцу ("Сл. лист Града Крушевца", бр. 12/17) уносе се следеће измене:

У поглављу **„2.1. Концепција уређења простора“**

Брише се реченица „Планирана је изградња парка науке у северном делу плана, у непосредном контакту са парком Багдала“.

У поглављу **„2.2. Подела на карактеристичне зоне и целине, 2.2.1. Стамбено мешовита зона „Југ“, 2.2.1.6. Урбанистичка целина 4.6.**

Брише се део табеле и за урбанистичку целину 4.6. и замењује следећим текстом:

|  |  |  |  |  |  |  |
| --- | --- | --- | --- | --- | --- | --- |
| **4.6.6.** | комерцијалне делатности | КД-01 | - - | - - | - - | - - |

У поглављу „**2.5. Биланси површина**“

Брише се део табеле Биланс површина земљишта у грађевинском подручју и замењује следећим текстом:

|  |  |  |  |  |  |  |
| --- | --- | --- | --- | --- | --- | --- |
| **Намена земљишта** | **постојеће стање** | | **планирано** | | **разлика** | |
| (ха) | % | (ха) | % | (ха) | % |
| **комерцијалне делатности** | 7.40 | 29.00 | 33.00 | 5.90 | +25.60 | +94.70 |
| **парк** | 13.00 | 2.60 | 106.00 | 18.90 | +93.00 | +80.70 |

У поглављу „**2.6. Услови за уређење површина и објеката јавне намене, 2.6.1. Попис парцела за површине јавних намена**“

У табели Јавне зелене површине: брише се број 2577/1 целе катастарске парцеле Ко Крушевац.

У поглављу **„2.7. Услови за уређење зелених површина“**

Брише се текст:

„ Б. Парк науке

У урбанистичкој целини 4.6., подцелина 4.6.6 планирана је изградња парка науке на отвореном.

Садржај парка науке је планиран као приказ аутентичних примера научних феномена из области физике, астрономије, биологије, хемије и др., на интерактиван начин.

Планирано је постављање инсталација (едукативна фонтана, звучна огледала, Њутново клатно, ДНК модел, кристална решетка, соларни панел, и др.) са пратећим садржајима.

Парк је планиран као едукативни простор и намењен је и за организоване доласке са могућношћу одржавања наставе, организацију семинара и предавања.

Урбанистички услови:

За реализацију парка науке неопходна је израда Урбанистичког пројекта,

Парк мора да има обезбеђен приступ и паркинг за посетиоце на ободу парка и то: 1пм на 10 посетиоца за путничка возила и 1пм на 100 посетилаца за аутобусе,

Парк мора да буде лако приступачан особама са посебним потребама,

Основни садржаји парка су инсталације из области физике, астрономије, биологије, хемије и сл,

У оквиру парка могуће је предвидети изградњу објеката који су у функцији садр­жаја парка,

Парк мора да буде опремљен комуналном инфраструктуром (јавно осветљење, вода и сл.).

Делови или парк у целини може се ограђивати зеленом оградом или чврстом оградом чија ће се висина и материјализација дефинисати даљом планском разрадом.

У парку се могу градити вртно - архитектонски елементи (фонтане, перголе, светиљке, мобилијар, ограде, степеништа, потпорни зидови, чесме и сл.).

Процентуално учешће зеленила (неизграђени простор без застора од плоча, асфалта и сл.) треба да буде минимално 60%.

Стазе, платои и приступне саобраћајнице могу да заузимају максимално 30% укупне површине.

Дозвољена је изградња објеката у угоститељско-туристичке сврхе, као и објеката који су у функцији парка, просторије за реквизите, санитарни чвор, и сл., максималне спратности П+Пк, са индексом заузетости до 10%.“

У поглављу **„3. Правила грађења, 3.4.** **Локације за које је обавезна израда урбанистичког пројекта“**

У трећем ставу брише се текст „изградњу Научног парка у урбанистичкој целини 4.6., подцелина 4.6.6.“, и замењује се следећим текстом: “изградњу објеката комерцијалних делатности“

У поглављу „3.10.4. Правила грађења објеката комерцијалних делатности, Тип КД-01“

У шестом ставу после реченице Минимални проценат уређених слободних и зелених површина износи 30%., додати деченицу:

„Обавезно је формирање зеленог појаса ради формирања визуелне баријера према стамбеним објектима у контактним зонама, ширине 5м.“

# 4. СМЕРНИЦЕ ЗА СПРОВОЂЕЊЕ ПЛАНА

## 4.7. Ступање на снагу плана

Овај План ступа на снагу осмог дана од дана објављивања у „Службеном листу града Крушевца”.

ЗАМЕНИК

ГРАДОНАЧЕЛНИКА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Весна Лазаревић